Olimpiese Winterspele 2018 - Wikipedia
XXIIIe Olimpiese Winterspele
Gehou in Pyeongchang, Suid-Korea
Deelnemende lande 92 Nasionale Olimpiese Komitees
Deelnemende atlete 2 952
Items 102 in 7 sporte
Openingseremonie 9 Februarie 2018
Sluitingseremonie 25 Februarie 2018
Amptelik geopen deur President Moon Jae-in
Atlete-eed Mo Tae-bum
Beampte-eed Kim Woo-Sik
Olimpiese vlam Yuna Kim
Vorige Spele 2014: Sotsji (Rusland)
Volgende Spele 2022: Beijing (China)
Die Olimpiese Winterspele 2018 (Koreaans: hangoel: 평창 동계 올림픽; hanja: 平昌 冬季 올림픽; Jeisipsamhoe Donggye Ollimpik), amptelik bekend as die XXIIIste Olimpiese Winterspele, is tussen 9 en 25 Februarie 2018 in Pyeongchang, Suid-Korea, aangebied. Die spanne van Ecuador, Eritrea, Kosovo, Maleisië, Nigerië en Singapoer het vir die eerste keer aan Olimpiese Winterspele deelgeneem. Die Russiese span is weens grootskaalse, van die regering ondersteunde, doping van die Olimpiese Winterspele uitgesluit, hoewel atlete wat nie aan die staatsondersteunde doping deelgeneem het nie, onder neutrale vlag deelgeneem het.
Dit is ná die Olimpiese Somerspele 1988 in Seoel die tweede Olimpiese Spele wat in Suid-Korea aangebied is. Verder is Pyeongchang ná Sapporo (1972) en Nagano (1998) die derde Asiatiese stad, waar Olimpiese Winterspele gehou is. Daarbenewens sal die volgende twee Olimpiese Spele ook in Oos-Asiatiese stede gehou word: Die Olimpiese Somerspele 2020 in Tokio en die Olimpiese Winterspele 2022 in Beijing.
Tydens die Spele is daar in 102 items oor 7 Olimpiese sportsoorte in 15 dissiplines meegeding. Dit het van die Spele die grootstes in die geskiedenis gemaak. Suid-Afrika het met een atleet aan hierdie Olimpiese Winterspele deelgeneem, Connor Wilson het dus ook die Suid-Afrikaanse vlag tydens die opening- en sluitingseremonies in die Olimpiese Stadion van Pyeongchang ingedra.
Die opening- en sluitingseremonies het in die Olimpiese Stadion van Pyeongchang plaasgevind. Soos gebruiklik het die lande in alfabetiese volgorde die stadion ingestap met Griekeland die eerste en die gasheer Suid-Korea die laaste. Ná voorafgaande onderhandelings tussen Noord- en Suid-Korea het beide Koreaanse lande tydens die seremonies gemeenskaplik die stadion binnegestap.
Die Paralimpiese Winterspele 2018 is tussen 9 en 18 Maart in Pyeongchang gehou.
Kaart van die kandidaatstede vir die Olimpiese Winterspele 2018
Pyeongchang is op 6 Julie 2011 in Durban deur die Internasionale Olimpiese Komitee as die gasheer vir die Olimpiese Winterspele in 2018 aangewys. Ander kandidate was: München en Annecy.
Stemming vir gasheer van die Olimpiese Winterspele 2018
Alpeski 1 1 1 1 1 1 1 1 1 1 1 11
Heg-en-steg-ski 1 1 2 1 1 1 1 2 1 1 12
Kunsskaats ● ● 1 ● 1 ● 1 ● 1 ● 1 UG 5
Langbaanskaats 1 1 1 1 1 1 1 1 1 2 1 2 14
Rodel ● 1 ● 1 1 1 4
Skansspring ● 1 1 ● 1 1 4
Sneeuplankry ● 1 1 1 1 1 1 ● ● ● 1 3 10
Tweekamp 1 1 2 1 1 1 1 1 1 1 11
Vryski ● 1 1 ● 1 1 2 ● 1 1 1 1 10
Ysbal ● ● ● ● ● 1 ● ● ● ● ● ● ● ● ● ● 1 1 3
Chinees Taipei (4)
Olimpiese atlete van Rusland (168)
Verenigde Koninkryk (59)
Verenigde State (242)
Volksrepubliek China (81)
Suid-Afrika het aan hierdie Winterspele deelgeneem, maar kon geen medaljes verower nie. Die Johannesburger Connor Wilson het vir sy land in die alpeski-sportsoort meegeding.
Kaart van deelnemende nasies in 2018:
Blou vertoon die Olimpiese atlete van Rusland.
Grys vertoon lande, wat nie aan die Olimpiese Winterspele 2018 deelgeneem het nie.
Noorweë (NOR) 109 14 14 11 39
Duitsland (GER) 156 14 10 7 31
Kanada (CAN) 226 11 8 10 29
Verenigde State (USA) 242 9 8 6 23
Nederland (NED) 33 8 6 6 20
Swede (SWE) 116 7 6 1 14
Suid-Korea (KOR) 122 5 8 4 17
Switserland (SUI) 169 5 6 4 15
Frankryk (FRA) 107 5 4 6 15
Oostenryk (AUT) 105 5 3 6 14
Olimpiese Somerspele 1988 in Seoel
↑ (en) "The Olympic Winter Games Factsheet" (PDF). Internasionale Olimpiese Komitee. Besoek op 18 Maart 2018.
↑ (en) "6 New National Olympic Committees Welcomed to Winter Olympics for the First Time". pyeongchang2018.com. 1 Februarie 2018. Besoek op 18 Maart 2018.
↑ (en) "IOC suspends Russian NOC and creates a path for clean individual athletes to compete in Pyeongchang 2018 under the Olympic flag". Internasionale Olimpiese Komitee. 5 Desember 2017. Besoek op 18 Maart 2018.
↑ (en) "Winter Olympics: Big air, mixed curling among new 2018 events". BBC. 8 Junie 2015. Besoek op 18 Maart 2018.
↑ (en) "Who is the one athlete representing South Africa at the Winter Olympics 2018?". The South African. 7 Februarie 2018. Besoek op 18 Maart 2018.
↑ (en) "Koreas to march under single 'united' flag in Olympic Games". BBC. London, United Kingdom. 17 Januarie 2018. Besoek op 18 Maart 2018.
↑ (en) Stiles, Matt (20 Januarie 2018). "North Korea gets official OK to compete in Winter Olympics, will march with South". Los Angeles Times. Los Angeles, California, United States. Besoek op 18 Maart 2018.
↑ (en) "Past Olympic Host City Election Results". GamesBids. Besoek op 18 Maart 2018.
Wikimedia Commons bevat media in verband met Olimpiese Winterspele 2018.
(en) Amptelike webwerf van die Olimpiese Winterspele 2018
(en) Pyeongchang 2018 Olympic.org. Internasionale Olimpiese Komitee.
Ontsluit van "https://af.wikipedia.org/w/index.php?title=Olimpiese_Winterspele_2018&oldid=1821312"
Last edited on 17 September 2018, at 20:57